EkBass/fiwiki-20250220-pages-articles huggingface dataset:
Lumijäkälät

Lumijäkälät (Flavocetraria) on karpeiden heimoon kuuluva jäkäläläsuku. Ne ovat pensasmaisia ja kellanvihreitä. Liuskat ovat litteitä tai kouruisia. Suomessa on kaksi lumijäkälälajia. == Suomessa tavattavat lajit == *Kourulumijäkälä (Flavocetraria cucullata) *Lapalumijäkälä (Flavocetraria nivalis) == Lähteet == * == Aiheesta muualla == * Laji.fi: Lumijäkälät (Flavocetraria) * UniProt: Taxonomy - Flavocetraria *
Emil Krafth

Emil Henry Kristoffer Krafth (s. 2. elokuuta 1994 Tukholma, Ruotsi) on ruotsalainen jalkapalloilija. Pelipaikaltaan hän on oikea laitapuolustaja. Hän on pelannut kotimaansa lisäksi Italiassa ja Ranskassa, ja elokuussa 2019 hän siirtyi Englannin Valioliigassa pelaavaan Newcastle Unitediin. == Seurajoukkueura == Krafth teki ensiesiintymisensä Allsvenskanissa 27. huhtikuuta 2012, kun hänen edustamansa Helsingborgs IF pelasi kotikentällään 1–1-tasapelin Mjällby AIF:ää vastaan. Krafth pelasi Helsingborgs IF:ssä yhteensä 76 pääsarjaottelua vuosina 2012–2015. Elokuussa 2015 hän siirtyi 0,5 miljoonan euron siirtosummalla italialaiseen Bolognaan. Krafth pelasi ensimmäisen Serie A -ottelunsa 24. lokakuuta 2015 Bolognan voittaessa Carpin vieraissa 2–1. Hän oli avauskokoonpanossa, mutta joutui vaihtoon jo avausjaksolla säärivamman vuoksi. Vamma piti hänet sivussa seuraavat kahdeksan sarjaottelua. Yhteensä Krafth pelasi kaudella 2015–2016 neljä sarjaottelua, joista kaksi avauskokoonpanossa. Toisella Bologna-kaudellaan 2016–2017 Krafth nousi joukkueen runkopelaajaksi. Hän pelasi 26 sarjaottelua, joista 16 avauskokoonpanossa. Kaudella 2017–2018 Krafth istui vaihtopenkillä edelliskautta enemmän. Hän aloitti kymmenen sarjaottelua, tuli kahdesti kentälle vaihdosta ja oli käyttämättömänä vaihtopelaajana 25 ottelussa. Krafth pelasi kauden 2018–2019 lainasopimuksella Ligue 1:n Amiens'ssa 35 sarjaottelua ja teki yhden maalin. Hän siirtyi seuraan pysyvästi kahdella miljoonalla eurolla heinäkuussa 2019, mutta jatkoi seuraavassa kuussa 5,4 miljoonalla eurolla Englannin Valioliigan Newcastleen. Kaudella 2019–2020 Krafth pelasi 17 valioliigaottelua, joissa 11 kertaa avauskokoonpanossa. Toisella Englannin- kaudellaan hän pelasi 16 liigaottelua, joista 14 ottelua avauksessa, ja teki maalin toukokuussa 2021 Manchester Cityä vastaan. Kaudella 2021–2022 hän pelasi 20 valioliigaottelua. Seuraavalla kaudella hän ehti käväistä kauden kolmannessa liigaottelussa kentällä, ja oli loppukauden sivussa eturistisidevamman vuoksi. Kaudella 2023–2024 hän pelasi 17 valioliigaottelussa, joista kahdeksassa avauskokoonpanossa.<ref name="transfermarkt /> == Maajoukkueura == Krafth pelasi ensimmäisen ottelunsa Ruotsin A-maajoukkueessa 17. tammikuuta 2014, kun Ruotsi voitti Moldovan ystävyysottelussa 2–1. MM-kilpailujen 2018 karsinnoissa Krafth pelasi kolmessa ottelussa lohkovaiheessa ja Italiaa vastaan pelatun jatkokarsinnan ensimmäisessä osassa, jonka Ruotsi voitti 1–0. MM-kilpailuissa 2018 hän pelasi kahdeksan minuuttia neljännesvälierässä Sveitsiä vastaan ja oli avauskokoonpanossa puolivälierässä Englantia vastaan. Vuodelle 2021 siirretyissä EM-kilpailuissa hän tuli vaihdosta kentälle Ruotsin kaikissa neljässä ottelussa. == Lähteet == Luokka:Ruotsalaiset jalkapalloilijat Luokka:Vuonna 1994 syntyneet Luokka:Elävät henkilöt
USS Neosho (1863)

USS Neosho oli Yhdysvaltain laivaston puurunkoinen yksitorninen Neosho-luokan jokimonitori. Aluksen suojana oli valurautapanssarointi. == Valmistus == Alus tilattiin James B. Eadsilta Union Iron Worksiltä Carondeletistä Montanasta, missä köli laskettiin kesällä 1862. Alus laskettiin vesille 18. helmikuuta 1863 ja otettiin palvelukseen 13. toukokuuta Cairossa Illinoisissa päällikkönään John C. Febiger. Alus valmistui 1. heinäkuuta.history.naval.mil == Palvelus == Alus lähti 14. heinäkuuta Cairosta Vicksburgiin, jonne se saapui 6. elokuuta aloittaen Mississippijoen liikenteen suojaamisen konfederaation ratsupartioilta ja tykistöltä. Esimerkkinä konfederaation tykistö iski 8. joulukuuta 1863 liikuntakyvyttömään höyrylaivaan Henry Von Phuliin, jolloin Neosho ja USS Signal saapuivat suojaamaan alusta ja vaiensivat tykkitulella patterin. Alus kuului 12. maaliskuuta - 22. toukokuuta 1864 amiraali Porterin Punaisenjoen retkikuntaan, joka epäonnistui perustamaan Pohjoisvaltioille tukikohdan Texasiin kuitenkin kykeni vetäytymään turvallisesti takaisin. Alus poistettiin palveluksesta 23. heinäkuuta 1865 Mound Cityssä Illinoisissa, missä se siirrettiin reserviin. Alus nimettiin 15. kesäkuuta 1869 USS Vixeniksi ja edelleen 2. elokuuta USS Osceolaksi. Alus myytiin 17. elokuuta 1873 Mound Cityssä David Campbellille. == Lähteet == Luokka:Neosho-luokan monitorit
Innerspeaker

__NOTOC__ Innerspeak on australialaisen psykedeelistä rock - musiikkia tuottavan yhtye Tame Impalan esikoisalbumi, jonka julkaisi Modular Records 21. toukokuuta 2010. Albumilta on julkaistu neljä singleä, "Solitude is Bliss", "Lucidity", "Expectation" ja "Why Wont You Make Up Your Mind?". Yhtyeen laulaja ja multi-instrumentalisti Kevin Parker sävelsi, soitti, sanoitti ja tuotti jokaisen albumin kappaleen Jay Watsonin ja Dom Simperin avustuksella, jotka soittivat rumpuja ja kitaraa kappaleilla "Solitude is Bliss", "The Bold Arrow of Time" ja "Runaway, Houses, City, Clouds".Genius: Tame Impala - Innerspeaker Albumia edelsi yhtyeen vuonna 2008 julkaistu self-titled albumi Tame Impala, joka toi huomiota yhtyeelle. He nauhoittivat albumin melkein kokonaan Indijupissa, Australiassa heidän vuokraamassaan huvilassa vuoden 2009 kesällä.AudioTechnology: Lonerism: Tame Impala in the Studio (2.12.2013) Albumin tyyli ottaa vaikutteita 60-luvun psykedeelisestä rock-musiikista ja albumin kansikuvan suunnitteli Leif Podhajsky. == Kappaleet == # # # # # # # # # # # == Palaute == Albumi sai julkaisuaikanaan positiivista palautetta kriitikoilta ja se on saavuttanut yhtyeen kotimaassa, Australiassa kultalevyn aseman. * Pitchfork: 8.5/10 (Best New Music)Zach Kelly: Innerspeaker - albumin levyarvostelu Pitchfork (28.5.2010) * The Guardian: Michael Hann: Innerspeaker: Tame Impala - review The Guardian (20.8.2010) == Lähteet == Luokka:Vuoden 2010 esikoisalbumit Luokka:Tame Impalan albumit
Pokémon Let’s Go Pikachu ja Let’s Go Eevee

Pokémon Let's Go Pikachu ja Let's Go Eevee () ovat Game Freakin kehittämiä ja Nintendon julkaisemia Pokémon-aiheisia roolipelejä. Pelit on julkaistu 16. marraskuuta 2018 Nintendo Switchille. Pelin tarina on uudistettu versio Pokémon Yellow’sta, mutta pelissä on myös uusia ominaisuuksia, kuten mahdollisuus megakehittää pokémoneja, pyydystää alolalaisia variaatioita Kanton pokémon-lajeista, mahdollisuus muodostaa yhteys Pokémon Go -peliin ja lähettää pelien välisiä lahjoja, sekä Poké Ball Plus -lisäohjaimen käyttö. == Lähteet == == Aiheesta muualla == * * Luokka:Pokémon Luokka: Vuoden 2018 videopelit Luokka:Nintendo Switch -pelit
Currents

__NOTOC__ Currents on australialaisen musiikkiprojekti Tame Impalan kolmas studioalbumi, joka julkaistiin 17. heinäkuuta 2015. Albumilta julkaistiin viisi singleä, joista tunnetuimpia lienevät "Let It Happen" ja "The Less I Know, The Better". Vuoden 2017 loppupuolella yhtye julkaisi Currents B-Sides & Remixes -nimisen EP:n, joka koostuu albumin b-puolista ja remixeistäMichelle Kim & Matthew Strauss: Tame Impala Release New B-Sides & Remixes EP: Listen Pitchfork (16.11.2017) Yhtyeen laulaja ja multi-instrumentalisti Kevin Parker sävelsi, soitti, tuotti ja sanoitti jokaisen albumin kappaleen. Parker aloitti uuden albuminsa työstämisen vuonna 2012 edellisen Lonerism-albumin julkaisun jälkeen. Albumi kehittää edellisten albumien tyyliä eteenpäin ottamalla vaikutteita synth popista ja disco-musiikista. Albumin olisi alun perin pitänyt ilmestyä toukokuussa 2015 mutta julkaisupäivämäärää siirrettiin pari kuukautta viimeistelyiden takia. Albumin sanoitukset käsittelevät ihmisen henkistä kasvamista. Robert Beatty suunnitteli albumin kansikuvan.Genius: Tame Impala - Currents Pop-laulaja Rihanna teki coverin kappaleesta "New Person, Same Old Mistakes" ja se julkaistiin hänen kahdeksannella studioalbumillaan vuonna 2016.Brittany Spanos: Tame Impala Respond to Rihanna's Hypnotic Cover Rolling Stone (29.1.2016) == Kappaleet == === Currents === # # # # # # # # # # # # # === Currents B-Sides & Remixes === # # # # # == Palaute == Albumi sai positiivista palautetta kriitikoilta ja menestyi hyvin kotimaassaan Australiassa saavuttamalla platina-aseman. Albumi oli ehdolla parhaan vaihtoehtoalbumin Grammy-palkinnosta vuoden 2016 Grammy-gaalassa.Grammys: 58th Grammy Awards * Metacritic: 84/100Metacritic: Currents - albumin metascore * Pitchfork: 9.3/10 (Best New Music)Ian Cohen: Currents - levyarvostelu Pitchfork (13.7.2015) * Rolling Stone: Joe Levy: Currents - levyarvostelu Rolling Stone (17.7.2015) * Soundi: Jussi Niemi: Currents - levyarvostelu Soundi (elokuu 2015) == Lähteet == Luokka:Vuoden 2015 albumit Luokka:Tame Impalan albumit
Čalderanin taistelu

Čalderanin taistelu oli safavidien Persian Isma'il I:n ja Osmanien valtakunnan Selim I:n joukkojen välillä käyty taistelu lähellä Iranin ja Turkin nykyistä rajaa 23. elokuuta 1514. Taistelu päätyi musketein ja kanuunoin varustautuneen suuremman osmaniarmeijan voittoon. Safavidit menettivät vanhat tukialueensa Itä-Anatoliassa, minkä lisäksi osmanit valtasivat heidän pääkaupunkinsa Tabrizin. Sodat Persian ja osmanien välillä jatkuivat vielä vuosia Čalderanin taistelun jälkeen. ==Tausta== thumb|vasen|Muistomerkki taistelupaikalla. Osmanien valtakunnassa sulttaani Selim I oli syrjäyttänyt isänsä Bayezid II:n vuonna 1512 ja valtaan noustuaan hän käänsi osmanien valtakunnan leviämissuunnan aiemmasta lännestä kohti itää. Persiassa olivat nousseet valtaan safavidit šaahi Isma'il I:n johdolla. Isma'il I oli kruunannut itsensä Tabrizissa ja valloittanut alueita Luoteis-Iranissa ja Azerbaidžanissa alueiltaan Irakista ja Iranin ylängöltä. Safavidit olivat šiialaisia ja heitä pidettiin uhkana sunnalaisille osmaneille. Selim I kokosikin yhteen suuren armeijan ja marssi kohti itää. ==Taistelu== Taistelu Čalderanissa käytiin 23. elokuuta 1514. Taistelupaikka sijaitsee lähellä nykyistä Iranin ja Turkin rajaa Tabrizista luoteeseen. Selimin armeijaan sanotaan kuuluneen yli 100 000 miestä. Safavidien armeijassa oli vain noin 20 000–40 000 miestä. Osmanit olivat varustautuneet musketeilla ja kaanuunoilla, kun taas persialaisten sotaväki koostui enimmäkseen ratsuväestä. Tykistöä persialaisilla ei ollut lainkaan. Taistelukentällä osmanien jalkaväki oli tehnyt rautaketjuilla toisiinsa yhdistyneistä vaunuista linnoituksen, jonka suojista heidän janitsaarinsa ja kenttätykistö saattoi ampua persialaisten joukkoja. Persialaisten kizilbaš-ratsuväki kärsi suuria tappioita onnistumatta murtamaan osmanien rivejä. Taistelun käännyttyä tappioksi Persian hallitsija Isma'il I pääsi vain vaivoin pakoon. Tarinan mukaan hän oli turhautuneena lyönyt miekallaan kanuunaa jättäen siihen syvän uurteen. ==Seuraukset== Osmanien tappiot Čalderanissa olivat noin 3 000 miestä ja safavidien 6 000. Safavidien Persia menetti osmaneille safavidien vanhan tukialueen Itä-Anatoliassa, joka ei enää koskaan palautunut Persian käsiin. Osmanit marssivat myös safavidien pääkaupunkiin Tabriziin, josta safavidien oli pakko siirtää pääkaupunkinsa itään. Isma'il ei suuren tappionsa jälkeen enää koskaan johtanut joukkojaan taistelukentällä ja tappion muisto vaikutti myös häntä seuranneisiin hallitsijoihin. Osmaneja vastaan sovellettiin tulevaisuudessa suuren kenttätaistelun sijaan poltetun maan taktiikkaa ja huoltoreittien katkaisua. Sodat safavidien ja osmanien välillä jatkuivat vielä vuosia Čalderanin taistelun jälkeen, ja esimerkiksi Tabriz ja Bagdad vaihtoivat omistajaa moneen otteeseen. ==Lähteet== Luokka:Osmanien valtakunnan taistelut Luokka:Iranin historia Luokka:1514 Luokka:Safavidit
Nanipora kamurai

Nanipora kamurai on sulkakorallien laji, joka kuvattiin vuonna 2015 Zamamin saarelta Okinawasta, Japanista. Se on sukunsa ainoa laji. Molekyylisystemaattiset tutkimukset ovat osoittaneet, että se on läheistä sukua sinikorallille (Heliopora). Sinikoralli sukulaisineen oli fossiiliaineiston perusteella levinnyt maailmanlaajuisesti liitukaudella, joten sitä ja Nanipora kamuraita voidaan pitää elävinä fossiileina. Nanipora kamurai, corallum.jpg Nanipora kamurai, Okinawa.jpg == Lähteet == Luokka:Elävät fossiilit Luokka:Korallieläimet
Jalkapallon alle 17-vuotiaiden naisten maailmanmestaruuskilpailut 2018

Jalkapallon alle 17-vuotiaiden naisten maailmanmestaruuskilpailut 2018 olivat järjestyksessään kuudennet jalkapallon alle 17-vuotiaiden naisten maailmanmestaruuskilpailut. Ne järjestettiin Uruguayssa 13. marraskuuta – 1. joulukuuta 2018. Hallitseva mestari Pohjois-Korea putosi puolivälierissä. Loppuottelu pelattiin Estadio Charrúalla, Montevideossa Espanjan ja Meksikon välillä. Espanja voitti loppuottelun 2–1 ja saavutti ensimmäisen maailmanmestaruutensa. Suomi selvitti tiensä turnaukseen ensimmäistä kertaa. ==Arvonta== Arvonta suoritettiin 30. toukokuuta 2018 Zürichissä. Kori 1 Kori 2 Kori 3 Kori 4 * * * * * * * * * * * * * * * * ==Pelipaikat== Colonia del Sacramento Maldonado Montevideo Estadio Profesor Alberto Suppici Estadio Domingo Burgueño Estadio Charrúa Kapasiteetti: 6 500 Kapasiteetti: 22 000 Kapasiteetti: 14 000 x150px ==Lohkovaihe== :Kaikki ajat paikallista aikaa (UTC–3). ===Lohkosijoituksen määrittäminen=== Lohkosijoitus määräytyy seuraavasti: # pisteet kaikissa otteluissa # maaliero kaikissa otteluissa # tehdyt maalit kaikissa otteluissa # pisteet keskinäisissä otteluissa # maaliero keskinäisissä otteluissa # tehdyt maalit keskinäisissä otteluissa # fair play -pisteet kaikissa otteluissa #* ensimmäinen keltainen kortti: 1 vähennetty piste #* epäsuora punainen (toinen keltainen kortti): 3 vähennettyä pistettä #* suora punainen kortti: 4 vähennettyä pistettä #* keltainen ja suora punainen kortti: 5 vähennettyä pistettä # arvonta ===Lohko A=== \---- \---- ===Lohko B=== \---- \---- ===Lohko C=== \---- \---- ===Lohko D=== \---- \---- ==Pudotuspelivaihe== ===Turnauspuu=== ===Puolivälierät=== \---- \---- \---- ===Välierät=== \---- ===Pronssiottelu=== === Loppuottelu === == Lähteet == 17-vuotiaiden maailmanmestaruuskilpailut 2018 Alle 17-vuotiaiden naisten maailmanmestaruuskilpailut Alle 17-vuotiaiden naisten maailmanmestaruuskilpailut 2018 Luokka:Montevideon urheilu Luokka:Maldonado (departementti)
Neliviiksimade

Neliviiksimade (Enchelyopus cimbrius) on turskakalalaji. == Koko ja ulkonäkö == Neliviiksimade kasvaa yleensä 30 cm, joskus 40 cm pitkäksi. Sen selkäpuoli on ruskea, vatsapuoli hopeanharmaa. Pitkulaisen ruumiin litteää takaosaa reunustaa eväreunus. == Levinneisyys == Neliviiksimadetta tavataan alueella, joka ulottuu itäisellä Atlantilla Norjasta, Grönlannista ja Islannista Brittein saarten eteläpuolelle ja Biskajanlahden pohjoisosaan, Pohjanmerelle ja Itämeren eteläosaan. Atlantin länsireunalla sitä tavataan Grönlannista Meksikon pohjoisosiin. Se voi elää 20-900 metrin syvyydessä, mutta pysyttelee yleensä 20-50 metrin välillä. == Lähteet == == Aiheesta muualla == *Laji.fi: Neliviiksimade (Enchelyopus cimbrius) *ITIS: Enchelyopus cimbrius Luokka:Turskakalat
Fallout 76

Fallout 76 on Bethesda Game Studiosin kehittämä toimintaroolipeli. Peli on julkaistu 14. marraskuuta 2018 PlayStation 4:lle, Windowsille ja Xbox Onelle. Peli sijoittuu Fallout-sarjan maailmaan ja pelaaja voi kohdata muita pelaajia verkossa. == Taustaa == Peli paljastettiin 30. toukokuuta 2018, jolloin julkaistiin pelin ensimmäinen traileri ja ilmoitettiin kuultavan lisätietoja kesäkuussa järjestettävillä E3 2018 -messuilla. Messuilla Bethesdan Todd Howard kertoi pelin sisältävän ainoastaan verkkomoninpelin ja ilmoitti julkaisupäiväksi 14. marraskuuta 2018. Peli sijoittuu Fallout-sarjan maailmaan, kronologisesti ennen kaikkia muita sarjan osia. Pelin maailmana on post-apokalyptinen Länsi-Virginia, jossa sijaitsee pelin nimikkoholvi 76. Peli käyttää Creation Engine -pelimoottoria, jota Bethesda aikoo käyttää myös myöhemmissä peleissä. == Pelaaminen == Peli on verkkomoninpeli, joka sijoittuu aikaan 20 vuotta ydinsodan jälkeen. Pelissä on selviytymispelin ja yhteistyöpelin ominaisuuksia. Peliä pelataan joko ensimmäisen tai kolmannen persoonan kuvakulmasta. Tukikohtien ja asutusten rakentaminen joutomaasta löydettäviä resursseja ja osia hyödyntäen on hyvin keskeisessä osassa. Päivitysten myötä peliin on lisätty NPC-hahmoja tehden siitä enemmän aiempien Fallout-sarjan pelien kaltaisen. == Juoni == Peli sijoittuu vuoteen 2102, 25 vuotta ydintuhon jälkeen, Länsi-Virginiassa sijaitsevaan Vault 76:een, joka avataan ensimmäistä kertaa sitten ydinsodan. Holvi poikkeuksellisesti on yksi niistä harvoista, jota ei käytetty sen rakentajan Vault-Tecin salaperäisiin kokeisiin, vaan se tarjosi suojan 500 ihmiselle. Pelaaja ottaa ohjat yhdestä Vault 76:n asukkaasta, ja lähtee matkalle ulos uuteen maailmaan saatuaan tehtävän holvin valvojalta (). == Vastaanotto == Peli sai hyvin negatiivisen vastaanoton julkaisun jälkeen kaikilla alustoilla, sillä se sisälsi lukuisia ohjelmointivirheitä. Metacriticissä käyttäjien arvostelujen keskiarvo on 2,5 pistettä viidestä ja kriitikkojen 52 pistettä sadasta. PCGamesN sanoi Fallout 76:n Windows-version arvostelussaan pelin olevan väsynyt, ärsyttävä ja kömpelö. Peli sai Muropaketin arvostelussa 2,5 tähteä viidestä. Siinä kritisoitiin muun muassa vanhanaikaista pelimoottoria sekä Fallout-sarjalle epäsovinnaista lähestymistapaa. Peliä kritisoitiin muun muassa NPC-hahmojen puutteesta. Päivitysten jälkeen pelin on sanottu parantuneen ja olevan menossa oikeaan suuntaan. == Päivitykset ja laajennukset == Wastelanders-päivitys lisäsi peliin NPC-hahmoja. Steel Dawn -päivitys lisäsi Brotherhood of Steel -ryhmän. == Lähteet == == Aiheesta muualla == * * Luokka:Fallout-pelit Luokka:Avoimen pelimaailman pelit Luokka:Vuoden 2018 videopelit Luokka:PlayStation 4 -pelit Luokka:Windows-pelit Luokka:Xbox One -pelit
Arkkipiispan palatsi (Nikosia)

Arkkipiispan palatsi () on Kyproksen ortodoksisen kirkon arkkipiispan palatsi Nikosian kaupungissa Kyproksen saarella. Arkkipiispan palatsin rakennutti arkkipiispa Makarios III vuosina 1956–1960. Sen vieressä sijaitsee vanha arkkipiispanpalatsi, joka on rakennettu vuonna 1730. Palatsi sijaitsee Nikosian vanhassakaupungissa eli kaupunginmuurien sisäpuolella Plateía Archiepiskópou Kyprianoú -aukiolla. Uusi palatsi edustaa uusbysanttilaista tyyliä. Rakennus toimii arkkipiispan virka-asuntona. Sen lisäksi siinä sijaitsevat arkkihiippakunnan toimisto ja kirjasto. Vanhassa palatsissa toimivat Kyproksen kansatieteellinen museo sekä Kansallisen taistelun museo. Heti rakennusten vieressä sijaitsee Pyhän Johannes Teologin katedraali, joka on Kyproksen kirkon arkkipiispanistuin. Uuden palatsin edessä on Makarios III:n patsas. == Lähteet == == Aiheesta muualla == Luokka:Kyproksen rakennukset ja rakennelmat Luokka:Nikosia
Arkkipiispan palatsi

Arkkipiispan palatsi tai Piispan palatsi voi viitata muun muassa seuraaviin rakennuksiin: * Arkkipiispan palatsi, palatsi Nikosiassa Kyproksella * Piispan palatsi, antiikin aikainen palatsi Sidessä Vähässä-Aasiassa
Panagía Chrysopolítissan kirkko

Panagía Chrysopolítissan kirkko ( eli Παναγία Χρυσοπολίτισσα, Panagía Chrysopolítissa), myös Pyhän Kyriaken kirkko (Αγία Κυριακή, Agía Kyriakí), on bysanttilaisaikainen ortodoksinen kirkko Páfoksen kaupungissa Kyproksen saarella. Kirkko on rakennettu 1200-luvulla samannimisen varhaiskristillisen, 300-luvulla rakennetun basilikakirkon paikalle. Basilikakirkko oli saaren suurin ja alun perin seitsemänlaivainen. Myöhemmin se muutettiin viisilaivaiseksi. Kirkon lähellä sijaitsi piispan palatsi. Arabit tuhosivat rakennukset 600-luvulla. Nykyisin paikalla oleva kirkko on pienempi ja edustaa tyypillistä bysanttilaista kirkkotyyppiä. Alkuperäinen basilika oli omistettu ”Kultakaupungin Neitsyt Marialle” (Panagía Chrysopolítissa), ja samaa nimeä käytetään myös nykyisestä kirkosta, joka on oikeammin omistettu Pyhälle Kyriakelle (Agía Kyriakí). Kirkko on nykyisin katolisen ja anglikaanisen seurakunnan käytössä. Kirkon ympärillä on arkeologinen alue, joka kuuluu antiikin Pafoksen arkeologisiin alueisiin. Alueella on basilikakirkon raunioita sen eri rakennusvaiheista, sekä piispan palatsin raunioita ja kolmannen, latinalaisvallan aikaisen katolisen kirkon rauniot. Rakennuksista on säilynyt niiden perustuksia, pylväitä sekä lattiamosaiikkeja. Alueella on myös pylväs, johon Pafoksessa käynyt apostoli Paavali legendan mukaan sidottiin ruoskimista varten. == Lähteet == == Aiheesta muualla == Luokka:Arkeologiset kohteet Kyproksessa Luokka:Bysanttilaiset kirkot Luokka:Kyproksen kirkot Luokka:Páfos
Pyhän Johannes Teologin katedraali

Pyhän Johannes Teologin katedraali () on ortodoksinen kirkko Nikosian kaupungissa Kyproksen saarella. Se on Kyproksen arkkihiippakunnan katedraali eli piispanistuin ja Kyproksen ortodoksisen kirkon pääpaikka. Katedraali on rakennettu vuonna 1662 ja omistettu Johannes Teologille. Sen paikalla oli varhaisempi, 1300-luvulla rakennettu Pyhälle Johannekselle omistettu benediktiiniläisluostarin kirkko. Uusi kirkko säilyi luostarikäytössä, kunnes siitä tehtiin katedraalikirkko 1700-luvulla. Katedraali sijaitsee Nikosian vanhassa kaupungissa eli kaupunginmuurien sisäpuolella Plateía Archiepiskópou Kyprianoú -aukiolla. Se on yksilaivainen ja suhteellisen pieni, ja edustaa frankkilais-bysanttilaista tyyliä. Kirkko on ulkopuolelta suhteellisen yksinkertainen, mikä on osmanivallan ajan perua, mutta koristeltu sisäpuolelta puukaiverruksin, kultauksin, seinämaalauksin ja ikonein. Katto on sisäpuolelta tynnyriholvattu. Kirkon vieressä sijaitsee Arkkipiispan palatsi. Kirkko juhlii vuosittain 8. toukokuuta ja 26. syyskuuta. == Lähteet == == Aiheesta muualla == Luokka:Kyproksen kirkot Luokka:Nikosia
Pyhän Lasaruksen kirkko

Pyhän Lasaruksen kirkko ( eli Άγιος Λάζαρος, Ágios Lázaros) on ortodoksinen kirkko Lárnakan kaupungissa Kyproksen saarella. Se on omistettu Pyhälle Lasarukselle, ja siellä on tämän perimätiedon mukainen viimeinen hautapaikka. Kirkko on rakennettu noin vuonna 900 vanhemman kirkon paikalle. Se puolestaan oli rakennettu Lasaruksen hautapaikkana pidetylle paikalle. Perimätiedon mukaan Lasarus, jonka Jeesus herätti kuolleista, tuli lähetystyöhön Kyprokselle, ja hänestä tuli Lárnakan paikalla sijainneen Kitionin kaupungin ensimmäinen piispa. Näin kaupungista tuli Lasaruksen toinen ja viimeinen hautapaikka. Kirkon rakennutti Bysantin keisari Leo VI. Se on kunnostettu 1600-luvulla. Kirkko kärsi tuhoja osmanivallan aikana, mutta on kunnostettu jälleen tämän jälkeen. Kirkko sijaitsee vanhan Lárnakan eteläosassa Plateía Agíou Lazárou -aukiolla. Kirkko edustaa bysanttilaista tyyliä, mutta siinä on lukuisia myöhempiä lisäyksiä. Muun muassa kellotorni on myöhemmältä ajalta ja läntistä tyyliä. Katossa on kolme kupolia. Lasaruksen hauta on kirkon alla. Kirkon lähellä toimii bysanttilainen museo. Agios Lazaros, Larnaca (2).jpg|Kirkko ulkoa. Cyprus-lazarus-church-center hg.jpg|Kirkon ikonostaasi. Tomb in St Lazarus Church in Larnaca, Cyprus.jpg|Lasaruksen hauta. == Lähteet == == Aiheesta muualla == * Ιερός Ναός Αγίου Λαζάρου Kirkon verkkosivut. Luokka:Bysanttilaiset kirkot Luokka:Kyproksen kirkot Luokka:Lárnaka
Azealia Banksin diskografia

Tämä on räppäri Azealia Banksin diskografia. ==Albumit== ===Studioalbumit=== * Broke with Expensive Taste (2014) *Business and Pleasure ===Ept=== *1991 (2012) *Icy Colours Change (2018) ===Mixtapet=== * Fantasea (2012) * Slay-Z (2016) *Yung Rapunxel: Pt.II (2019) ==Singlet== ===Omat julkaisut=== * 212 (2011) * Liquorice (2012) * Yung Rapunxel (2013) * Heavy Metal And Reflective (2014) * Chasing Time (2014) * The Big Big Beat (2016) * Chi Chi (2017) * Escapades (2017) * Anna Wintour (2018) * Treasure Island (2018) * Pyrex Princess (2018) * Playhouse (2019) * Black Madonna (feat. Lex Luger) (2020) * Six Flags (feat. Slim Dollars) (2021) ===Muut=== * ATM Jam (feat. Pharrell Williams (2013) Poistettiin myöhemmin ===Demot ja muut tuntemattomat julkaisut=== * Seventeen/Gimme A Change (2009) ==Lähteet== * https://www.discogs/AzealiaBanks.com Banks, Azealia
Mätäskorallit

Mätäskorallit (Cladocora) on kivikorallien suku. Se luokiteltiin aiemmin heimoon Faviidae, mutta siirrettiin maljakoralleihin (Caryophylliidae) ja luetaan nykyään ryhmään Scleractinia incertae sedis. Lajeja tavataan 1–480 metrin syvyydestä. == Lajit == Mätäskoralleihin kuuluu neljä lajia: * Cladocora arbuscula * Cladocora caespitosa * Cladocora debilis * Cladocora pacifica == Lähteet == == Aiheesta muualla == * ITIS: Cladocora Luokka:Kivikorallit
Sansibarin lippu

Sansibarin lippu otettiin käyttöön 9. tammikuuta 2005. Se on trikolori, jonka värit ovat sininen, musta ja vihreä. Lipun vasemmassa yläkulmassa on Tansanian lippu. ==Historialliset liput== Sansibar oli osa Omanin ja Masqatin sulttaanikuntaa, joka käytti punaista lippua vuodesta 1698 lähtien. Majid Bin Said julisti Sansibarin itsenäiseksi sulttaanikunnaksi 2. marraskuuta 1856, mutta uutta lippua ei otettu käyttöön. Punainen lippu pysyi käytössä myös protektoraattiaikana. Kun Sansibar julistautui itsenäiseksi Britanniasta 10. joulukuuta 1963, lippuun lisättiin vihreä ympyrä, jonka sisällä oli kaksi keltaista neilikkaa. 12. tammikuuta 1964 John Okello syöksi Sansibarin sulttaanin vallasta ja otti Sansibarin ja Pemban kansantasavallan lipuksi käyttöön trikolorin, jonka värit olivat musta, keltainen ja sininen. 29. tammikuuta valtion lipuksi vaihdettiin trikolori, jonka värit olivat musta, sininen ja vihreä. Kyseinen lippu, joka perustui Afro-Shirazi -puolueen lippuun, oli itsenäistymisen jälkeisessä Sansibarissa pisimpään käytössä ollut lippu. 26. huhtikuuta 1964 Sansibar yhdistyi Tanganjikan kanssa ja ne muodostivat nykyisen Tansanian valtion, jolloin vanha lippu poistettiin käytöstä. Flag of the Sultanate of Zanzibar.svg|Lokakuu 1856 – 12. elokuuta 1896 Flag of Zanzibar Under British Rule.svg|Elokuu 1896 – 10. joulukuuta 1963 Flag of the Sultanate of Zanzibar (1963).svg|10. joulukuuta 1963 – 12. tammikuuta 1964 Flag of Zanzibar (January 1964).svg|12. tammikuuta 1964 – 29. tammikuuta 1964 Flag of Zanzibar (January-April 1964).svg|29. tammikuuta 1964 – 26. huhtikuuta 1964 Flag of Tanzania.svg|27. huhtikuuta 1964 – 8. tammikuuta 2005 ==Lähteet== * http://www.crwflags.com/fotw/flags/tz-zan.html * http://www.worldstatesmen.org/Tanzania.html#Zanzibar * http://www.crwflags.com/fotw/flags/tz-zz63.html * http://news.bbc.co.uk/2/hi/africa/4167807.stm Luokka:Historiallisten valtioiden liput Lippu
Jussi Kuusiniemi

Jussi Kuusiniemi (s. 30. lokakuuta 1996) on suomalainen autourheilija. == Ura == Kuusiniemi aloitti uransa kotimaan karting-radoilla. Määrätietoinen karting-ura huipentui Pohjoismaiden mestaruuteen vuonna 2012. Vuonna 2015 Kuusiniemi siirtyi vakioautoihin. V1600-luokan Mini Onea ajamalla heltisi palkintopallisijoitus jo ensimmäisessä kisassa ja myöhemmin kaudella saavutetut paalupaikka, kisan voitto ja yhteensä neljä palkintopallisijoitusta takasivat lopulta neljännen sijan Suomen mestaruussarjassa sekä Vuoden Tulokas -tittelin kisaorganisaatiolta. V1600-luokassa annetut näytöt poikivat sopimuksen Composit Motorsportin talliin, Italian Clio Cupiin kaudelle 2016. Kuusiniemi saavutti paalupaikan toisessa kilpailussa Misanossa ja toisen paalupaikan myöhemmin Vallelungan radalla. Kauden jälkeen Kuusiniemi palasi Suomeen kilpailemaan Porsche GT3 Cupiin. Kausi 2017 päättyi AKK:n Mestareiden Illassa Jussi Kuusiniemen tyhjentäessä palkintopöydän pokaaleista. Hyvinkään Urheiluautoilijoiden Kuusiniemi vei nimiinsä kotimaisen FTCC-mestaruuden Porsche GT3 -luokassa, sekä Pohjois-Euroopan mestaruuden Porsche GT3 NEZ -sarjassa. Kuusiniemi seisoi palkintopallilla kauden jokaisena kilpailuviikonloppuna. Kaudelle 2018 Kuusiniemi sai sopimuksen Saksan TCR- sarjaan Positione Motorsport -talliin, jolla autona oli VW Golf GTI TCR. Kuusiniemi oli loppupisteissä Saksan TCR-sarjan 21. == Lähteet == Luokka:Suomalaiset autourheilijat Luokka:Elävät henkilöt Luokka:Vuonna 1996 syntyneet
Abdoulaye Ascofaré

Abdoulaye Ascofaré (s. 20. huhtikuuta 1949 Gao) on malilainen elokuvaohjaaja. Ascofaré opiskeli Neuvostoliiton elokuvakorkeakoulussa VGIK:ssa ja työskenteli Malin radiossa vuoteen 1978. Sen jälkeen hän opetti Bamakon Kansallisessa taidekorkeakoulussa ja teki useita lyhytelokuvia. Ascofaré on ohjannut ja käsikirjoittanut pitkän elokuvan Faraw! Une mère des sables (1996). Se on yhteen päivään tiivistetty, fyysisesti intensiivinen kertomus köyhyyden kanssa kamppailevasta perheenäidistä. ==Lähteet== Luokka:Malilaiset elokuvaohjaajat Luokka:Vuonna 1949 syntyneet Luokka:Elävät henkilöt
Vör

Vör tai Vara (muinaisnorjan riimuilla: ᚢᚢᚱ) on skandinaavisessa mytologiassa sopimusten jumalatar. Hänet yhdistetään myös viisauteen ja tarkkaavaisuuteen. Hänen nimensä on johdettu muinaisnorjan adjektiivista "vǫrr", joka tarkoittaa tarkkavaista tai valpasta. Valat ja lupaukset ovat hänelle pyhiä, ja hän on myös avioliiton suojelija.Lurker 1987, s. 200 Vöriltä ei mikään pysynyt salassa. Oikeudenkäyntiin joutuneet vastaajat pyysivät häneltä usein apua.Cotterell 1996, s. 246 Vör on yksi vähemmän tunnetuista Æesir jumalista. Hänet mainitaan vain lyhyestä Snorri Sturlusonin Proosa-Eddassa. Proosa- Eddassa Vörin sanotaan olevan kymmenes jumalatar ja häntä kuvaillaan viisaana ja uteliaana. Siinä myös sanotaan, ettei kukaan voi piilottaa häneltä mitään, sillä hän tietää kokoajan mitä on tapahtumassa. Paljoa muuta hänestä ei tiedetä, sillä muissa skansinaavisen mytologian lähteissä häntä ei mainita eikä hän liity keskeisesti mihinkään tunnettuun myyttiin. Vörin tärkeydestä skandinaavisessa mytologiassa on ollut keskustelua ja jotkut ovat kyseenalaistaneet sen, onko hän ollut jumalatar ollenkaan. Rudolf Simek on ehdottanut, että Vör olisi ennemmin konsepti kuin oikea hahmo. Andy Orchardin mielestä Vör oli yksi suojeluun liittyvistä jumalattarista kuten myös muun muassa Sága, Hlin, Sjöfn ja Snotra. == Lähteet == * Cotterell, Arthur: Maailman myytit ja tarut. WSOY 1996. ISBN 951-0-17102-6 * Lurker, Manfred: A Dictionary of Gods and Goddesses, Devils and Demons. Routledge & Kegan Paul, 1987. ISBN 0-203-67189-9 === Viitteet === Luokka:Skandinaavien jumalattaret
Pensaskorallit

Pensaskorallit (Dendrophyllia) on kivikorallien suku. Lajeja tavataan maailmanlaajuisesti trooppisissa ja lauhkeissa vesissä 1–900 metrin syvyydestä. == Lajit == * Dendrophyllia aculeata * Dendrophyllia alcocki * Dendrophyllia alternata * Dendrophyllia arbuscula * Dendrophyllia boschmai * Dendrophyllia californica * Dendrophyllia carleenae * Dendrophyllia cecilliana * Dendrophyllia cladonia * Dendrophyllia cornigera * Dendrophyllia cribrosa * Dendrophyllia dilatata * Dendrophyllia florulenta * Dendrophyllia futojiku * Dendrophyllia granosa * Dendrophyllia ijimai * Dendrophyllia incisa * Dendrophyllia indica * Dendrophyllia johnsoni * Dendrophyllia laboreli * Dendrophyllia minima * Dendrophyllia minuscula * Dendrophyllia oldroydae * Dendrophyllia paragracilis * Dendrophyllia radians * Dendrophyllia ramea * Dendrophyllia robusta * Dendrophyllia suprarbuscula * Dendrophyllia velata * Dendrophyllia semiramea (nomen nudum) == Kuvagalleria == Dendrophyllia gracilis, Indonesia.jpg|Dendrophyllia gracilis DendrophylliacribrosaJI1.jpg|Dendrophyllia cribrosa ZooKeys - Dendrophyllia alcocki.jpeg|Dendrophyllia alcocki == Lähteet == == Aiheesta muualla == * ITIS: Dendrophyllia Luokka:Kivikorallit
Timo Mähönen

Timo Mähönen (17. helmikuuta 1960 Karhula – 28. toukokuuta 2018 Kotka) oli suomalainen kuvataiteilija ja Kotkan valokuvakeskuksen toiminnanjohtaja. Mähönen toimi taiteilijana 1980-luvun alkupuolelta saakka. Hänen kookkaat värimaalauksensa ovat niittäneet mainetta eri puolilla Eurooppaa. Mähönen työskenteli paitsi yksin, myös sellaisissa kokoonpanoissa kuten Taideahtaajat ja Jätkät. Timo Mähönen oli Kotkan valokuvakeskuksen toiminnanjohtaja. Mähönen oli myös yksi keskuksen perustajista.Kymen sanomat 30.5.2018: Kuvataiteilija ja Kotkan valokuvakeskuksen toiminnanjohtaja Timo Mähönen on kuollut ==Lähteet== Luokka:Suomalaiset taidemaalarit Luokka:Vuonna 1960 syntyneet Luokka:Vuonna 2018 kuolleet
Maurice Delafosse

Maurice Delafosse (20. joulukuuta 1870 Sancergues – 13. marraskuuta 1926 Pariisi) oli ranskalainen kielitieteilijä ja historioitsija. Hän oli erikoistunut Länsi-Afrikan historiaan, kansatieteeseen ja kieliin. Delafosse opiskeli Pariisin Itämaisten kielten koulussa ja vietti kaksi vuotta Pohjois- Afrikassa. Vuodesta 1894 lähtien hän työskenteli siirtomaavirkailijana ja piirin komendanttina Norsunluurannikolla ja Ranskan Sudanissa, Ranskan konsulina Monroviassa ja Ranskan Länsi-Afrikan siiviliasian päällikkönä. Delafosse nimitettiin Ubangi-Šarin kuvernööriksi vuonna 1918, mutta huonon terveytensä takia hän kieltäytyi virasta ja palasi Ranskaan. Hän työskenteli Itämaisten kielten koulun professorina vuodesta 1921. Delafosse on kirjoittanut joukon historiallisia teoksia, jotka toimivat perustana myöhemmille tutkimuksille. Niiden joukossa on kolmiosainen Le Haut Sénégal- Niger (1912), joka kuvaa nykyisen Malin historiaa ja kansoja. Delafosse harjoitti Afrikan kielten historiallis-vertailevaa tutkimusta ja laati yksittäisten kielten kuvauksia. Tieteellistä merkitystä on varsinkin hänen mandelaisten kielten tutkimuksillaan. ==Lähteet== Luokka:Ranskalaiset historioitsijat Luokka:Ranskalaiset kielitieteilijät Luokka:Vuonna 1870 syntyneet Luokka:Vuonna 1926 kuolleet
Hamadoun Dicko

Hamadoun Dicko (1924 Diona – 12. helmikuuta 1964 Kidalin lähellä) oli malilainen poliitikko. Dicko syntyi fulbekylän päällikön perheeseen. Hän opiskeli Douentzassa, Moptissa, Bamakossa ja Dakarin William Ponty -koulussa. Vuodesta 1947 lähtien Dicko työskenteli opettajana Bafoulabéssa ja Kolokanissa. Dicko valittiin Ranskan Sudanin edustajaksi Ranskan kansalliskokoukseen vuosina 1951 ja 1956. Hän kuului Fily Dabo Sissokon Parti progressiste soudanais -puolueeseen. Vuosina 1956–1958 Dicko toimi Ranskan hallituksen alivaltiosihteerinä ja valtiosihteerinä. Sissokon liityttyä Union soudanaise – Rassemblement démocratique africain -puolueeseen vuonna 1959 Dicko perusti lyhytikäisen oppositiopuolueen nimeltä Parti du régroupement du Soudan. Hänet pidätettiin yhdessä Sissokon ja Kassoum Tourén kanssa Malin frangin käyttöönottoa seuraneen mellakan jälkeen vuonna 1962. Heidät tuomittiin kuolemaan vallankaappausyrityksestä syytettyinä, mutta tuomio muutettiin elinkautiseksi vankeudeksi. Kolmikko teloitettiin heidän ollessaan vankilassa Kidalissa. ==Lähteet== Luokka:Malilaiset poliitikot Luokka:Teloitetut Luokka:Vuonna 1924 syntyneet Luokka:Vuonna 1964 kuolleet
Gabonin kansalliskirjasto

Gabonin kansalliskirjasto (; ) on Gabonin pääkaupungissa Librevillessä toimiva kansalliskirjasto. Se on perustettu marraskuussa 1969. Kansalliskirjastolla on ollut vapaakappaleoikeus vuodesta 1971 ja se on painotuoteiden ISBN-/ISSN- numeroinnista vastaava taho maassaan. Kansalliskirjasto on hallinnollisesti Gabonin kansallisarkiston, kansalliskirjaston ja dokumentoinnin hallinnon () alainen yksikkö. Kansalliskirjastolla ja sitä valvovalla hallinnolla on sama postiosoite. YK:n erityisjärjestö Unescon mukaan Madagaskarin aikuisväestöstä (yli 15-vuotiaat) lukutaitoisia oli 88,5 prosenttia (vuonna 2012). ==Lähteet== == Aiheesta muualla== *Marcel Lajeunesse & Henri Sène (2004) Legislation for library and information services in French-speaking Africa revisited. (Abstrakti; The International Information & Library Review, 36 (4), Dec. 2004, pp. 367-380) (sciencedirect.com) Luokka:Gabonin rakennukset ja rakennelmat Luokka:Libreville Luokka:Kansalliskirjastot Luokka:Afrikan kirjastot
Fermín IV

Fermín IV Caballero Elizondo (s. joulukuu 1974) on meksikolainen rap-artisti. Hän on Control Machete -ryhmän perustaja. == Aiheesta muualla == * Fermín IV Genius lyrics * All Music: Fermín IV - Biography * Sony Music: Fermín IV on Sony Music * Spotify: Fermín IV on Spotify * Publimetro: Fermin IV No Tengo Que Impresionar a Nadie Luokka:Meksikolaiset muusikot Luokka:Control Machete Luokka:Vuonna 1974 syntyneet Luokka:Elävät henkilöt
Alexander Brott

Alexander Brott (14. maaliskuuta 1915 Montreal – 1. huhtikuuta 2005 Montreal) oli kanadalainen säveltäjä, kapellimestari, viulisti ja pedagogi. Hän opiskeli McGillin konservatoriossa ja Juilliard Schoolissa. Vuonna 1939 hän sai työpaikan McGillin yliopistosta, jossa hän perusti oppilaitoksen oman kamariorkesterin. Vetäydyttyään muista tehtävistään yliopistossa vuonna 1980 hän jatkoi yhä orkesterin johtamista, vuodesta 1989 yhdessä poikansa Boris Brottin kanssa. Vuoden 2004 lopussa orkesterin johtaminen siirrettiin kokojnaan pojan vastuulle.The Canadian Encyclopedia: Alexander Brott Brott oli Montrealin sinfoniaorkesterin konserttimestari vuosina 1945–1958 ja välillä avustava kapellimestari. Hän myös toimi vuosina 1965–1981 Kingstonin sinfoniaorkesterin taiteellisena johtajana. Hänen oma sävellystuotantonsa kattaa toistasataa teosta. Hän sai kolme kunniatohtorin arvoa ja pääsi Kanadan ritarikunnan jäseneksi (1979). == Lähteet == Luokka:Kanadalaiset säveltäjät Luokka:Kanadalaiset kapellimestarit Luokka:Kanadalaiset viulistit Luokka:Vuonna 1915 syntyneet Luokka:Vuonna 2005 kuolleet
Boris Brott

Boris Brott (14. maaliskuuta 1944 Montreal – 5. huhtikuuta 2022) oli kanadalainen kapellimestari ja viulisti. Hän oli Alexander Brottin poika.The Canadian Encyclopedia: Boris Brott Brott debytoi viulistina viisivuotiaana. Hän toimi Toronton sinfoniaorkesterin avustavana kapellimestarina vuosina 1963–1965. Myöhemmin hän johti Northern Sinfoniaa (Newcastle-upon-Tyne, 1964–1968), Lakeheadin sinfoniaorkesteria (1968–1972), Reginan sinfoniaorkesteria (1971–1972), BBC:n walesilaista orkesteria (1972–1979) ja CBC:n Winnipegin-orkesteria (1976–1983). Hän oli myös Hamiltonin filharmonikkojen taiteellisena johtajana ja kapellimestarina vuosina 1969–1992. Carnegie Hall -debyyttinsä Brott teki vuonna 1987, jolloin hänestä myös tehtiin Kanadan ritarikunnan upseeri. Vuonna 1989 hänestä tuli McGillin yliopiston kamariorkesterin toinen kapellimestari. Hän perusti Brott- musiikkifestivaalin ja National Academy Orchestran (NAO). == Lähteet == Luokka:Kanadalaiset kapellimestarit Luokka:Kanadalaiset viulistit Luokka:Vuonna 1944 syntyneet Luokka:vuonna 2022 kuolleet
USS Osage (1863)

USS Osage oli Yhdysvaltain laivaston yksitorninen Neosho-luokan jokimonitori. == Valmistus == Alus tilattiin James B. Eadsilta Union Iron Worksiltä Carondeletistä Montanasta. Alus laskettiin vesille 13. tammikuuta 1863 ja otettiin palvelukseen 10. heinäkuuta Cairossa Illinoisissa virkaatekevänä päällikkönään Joseph P. Couthany.history.naval.mil == Palvelus == Alus lähti Cairosta partiomatkalle Red Riverille ja osallistui retkiin Black ja Wachita joille 29. helmikuuta - 5. maaliskuuta 1864. Lisäksi alus osallistui 12. maaliskuuta - 22. toukokuuta retkeen ylös Red Riveriä aina Alexandriaan Louisianaan, minkä aikana se osallistui 14. maaliskuuta Fort De Russyn valtaukseen. Alus siirrettiin 1. helmikuuta 1865 West Gulfin saartolaivueeseen, jonka mukana se osallistui 28. maaliskuuta hyökkäykseen Sapnish Fortiin Mobilessa Alabamassa. Seuraavana päivänä alus upposi osuttuaan torpedoon Blakely Riverillä Alabamassa. Hylky nostettiin ja myytiin huutokaupalla New Orleansissa 22. marraskuuta 1867. == Lähteet == Luokka:Neosho-luokan monitorit
Au Pairs

Au Pairs oli brittiläinen post-punk-yhtye, joka perustettiin Birminghamissa vuonna 1978. Yhtye julkaisi esikoisstudioalbuminsa Playing with a Different Sex vuonna 1981, joka sijoittui muun muassa Britannian albumilistan sijalle 33. He julkaisivat toisen ja viimeisen studioalbuminsa Sense and Sensuality vuonna 1982, ja seuraavana vuonna yhtye hajosi. Au Pairs esiintyi Ruisrockissa vuonna 1982. ==Diskografia== ===Albumit=== * Playing with a Different Sex (Human Records, HUMAN 1, 1981) * Sense and Sensuality (Kamera Records, KAM 010, 1982) ===Singlet=== * ”You” / ”Domestic Departure” / ”Kerb Crawler” (021 Records, OTO 2, 1979) * ”It’s Obvious” / ”Diet” (021 Records, OTO 4, 1980) * ”Inconvenience” / ”Pretty Boys” (Human Records, HUM 8, 1981) * ”Inconvenience” / ”Pretty Boys” / ”Headache for Michelle” (remix) (Human Records, HUM 8/12, 1981) ===Kokoelma-albumit ja livealbumit=== * Live in Berlin (AKA Records, AKA6, nauhoitettu vuonna 1982, julkaistu vuonna 1983) * Shocks to the System: The Very Best of the Au Pairs (Cherry Red Records, CDMRED161, 1999) * Equal But Different – BBC Sessions 79–81 (RPM Records, RPM139) * Stepping Out of Line: The Anthology (Castle Music, CMQDD1338, julkaistu Britanniassa toukokuussa 2006) * Equally Different (Suffragette Production, SP 27, 1981) (bootleg) ==Lähteet== Luokka:Brittiläiset post-punk-yhtyeet
USS Ozark (1863)

USS Ozark oli Yhdysvaltain laivaston yksitorninen jokimonitori. == Valmistus == Alus tilattiin George C. Besteriltä Peoriasta Illinoisista. Alus laskettiin vesille 18. helmikuuta 1863 ja otettiin palvelukseen 18. helmikuuta virkaatekevänä päällikkönään George W. Brown.history.naval.mil == Palvelus == Alus osallistui 12. maaliskuuta - 22. toukokuuta 1864 retkeen ylös Red Riveriä Alexandriaan Louisianaan. Alus poistettiin palveluksesta 24. heinäkuuta 1865 Mound Cityssä Illinoisissa ja myytiin 29. marraskuuta. == Lähteet == Luokka:Yhdysvaltain laivaston monitorit
USS Chickasaw (1864)

USS Chickasaw oli Yhdysvaltain laivaston Milwaukee-luokan monitori. == Valmistus == Alus tilattiin Thomas G. Gaylordilta St. Louisista Montanasta. Alus laskettiin vesille 10. helmikuuta 1864 ja siirrettiin 8. toukokuuta Mound Cityyn Illinoisiin, missä se otettiin palvelukseen 14. toukokuuta virkaatekevänä päällikkönään J. Fitzpatrick.history.naval.mil == Palvelus == Palvelukseenoton jälkeen alus partioi Mississippi-joella 30. kesäkuuta saakka, minkä jälkeen se purjehti New Orleansiin. Alus liittyi 9. heinäkuuta West Gulfin sulkulaivueeseen, jonka mukana se osallistui 5. elokuuta amiraali Farragutin alaisuudessa voittoisaan Mobilenlahden taisteluun. Taistelussa alukseen osui yksitoista kranaattia. Lisäksi alus osallistui hyökkäyksiin Fort Gainesiin 6. elokuuta ja Morganiin 13. elokuuta. Alus viipyi Mobile Bayn alueella 3. heinäkuuta 1865 asti, jolloin se lähti jokea alas New Orleansiin. Saavuttuaan määränpäähänsä 6. heinäkuuta alus poistettiin palveluksesta, minkä jälkeen se makasi ankkurissa. Alus nimettiin 15. kesäkuuta 1869 USS Samsoniksi, mutta alkuperäinen nimi palautettiin 10. elokuuta. Alus myytiin 12. syyskuuta 1874 New Orleansissa. == Lähteet == Luokka:Milwaukee-luokan monitorit
Kolttien perinnetalo

Kolttien perinnetalo (koltansaameksi Nuõrttsaaʹmi Äʹrbbvuõttpõrtt) on Inarin Sevettijärven kylässä sijaitseva museo, joka kertoo kolttasaamelaisten historiasta ja perinteistä. Se toimii saamelaismuseo Siidan alaisuudessa. == Rakennuksen historia == Perinnetalo on vanha kolttatalo. Petsamon kolttaväestön jouduttua evakkoon sotien vuoksi menetetyiltä kotiseuduiltaan rakennutti valtio Inarin kunnan itäosiin heille useita vastaavantyyppisiä taloja 1940-luvun lopulla. Sevettijärven kylään sijoitettiin pääasiassa Suonikylän kolttia, ja heille rakennettiin yhteensä 52 kolttatilaa. Alun perin Kirakkajärvelle rakennettu Perinnetalo on yksi näistä sodanjälkeisistä tyyppitaloista, joiden suunnittelussa huomioitiin myös kolttien rakennusperinnettä. Sen yhteyteen kuului myös varastorakennus. Tila jäi kuitenkin asuttamatta. Tyhjillään ollut tuparakennus siirrettiin nykyiselle paikalleen 1990-luvun alussa. == Museotoiminta == Perinnetalon perusnäyttelyyn kuuluvat esineet, filmit, valokuvat ja tekstit kertovat Sevettijärvi–Näätämö- alueen kolttien historiaa. Perinnetalossa on lisäksi museomyymälä, jossa myydään kolttasaamelaisia käsitöitä sekä kirjallisuutta. Perinnetalon yhteydessä toimii myös ulkomuseo, jonka saamelaismuseo Siida on pystyttänyt talon pihapiiriin. Siinä on rekonstruoitu Suonikylän aikainen kolttien kesäpaikka tupineen ja niliaittoineen. == Lähteet == == Aiheesta muualla == *Kolttien perinnetalo saamelaismuseo Siidan kotisivuilla Luokka:Suomen museot Luokka:Inarin rakennukset ja rakennelmat Luokka:Inarin nähtävyydet Luokka:Saamelaiset museot Luokka:Koltat
USS Manhattan (1863)

USS Manhattan oli Yhdysvaltain laivaston vuonna 1863 vesille laskettu yksitorninen Canonicus-luokan monitori. == Valmistus == Perine, Secor and Company New Yorkista valmisti aluksen Joseph Coldwellin telakalla Jersey Cityssä New Jerseyssä. Alus laskettiin vesille 14. lokakuuta 1863 ja otettiin palvelukseen 6. kesäkuuta 1864 New Yorkin laivastontelakalla päällikkönään J. W. A. Nicholson.history.navy.mil == Palvelus == Välittömästi palvelukseenoton jälkeen alus purjehti Meksikonlahdelle, missä se liittyi Farragutin laivasto- osastoon. Osaston mukana alus osallistui 5. elokuuta voitokkaaseen Mobilenlahden taisteluun, jossa se muodosti kolmen muun monitorin USS Tecumsehin, USS Winnebagon ja USS Chickasaw'n kanssa suojasi osaston puurunkoisia aluksia Fort Morganin tykkitulelta. Alus kohtasi taistelussa konfederaation törmäyskeulalla varustetun ironclad aluksen CSS Tennesseen, jonka antautumisen se vastaanotti. Konfederaation laivaston antaudutua aluksen tykit tulittivat Fort Morgania konfederaation viimeistä tukikohtaa alueella. Linnake antautui 23. elokuuta. Marraskuussa alus siirtyi New Orleansiin ja edelleen Red Riverin suulle, missä se viipyi aina toukokuuhun 1865. Alus palasi New Orleansiin, missä se makasi elokuusta alkaen reserviin sijoitettuna ankkurissa. Alus nimettiin 15. kesäkuuta 1869 uudelleen USS Neptuneksi ja alkeperäinen nimi palautettiin 10. elokuuta. Vuonna 1870 alus siirrettiin Key Westiin, missä se oli hetken ankkurissa. Alus jatkoi matkaansa Philadelphiaan, missä se modernisoitiin 1872-1873. Alus palautettiin 19. marraskuuta 1873 palvelukseen ja se palasi Key Westiin osallistuakseen laivaston sotaharjoituksiin ennen matkan jatkamista Pensacolaan. Alus lähti 25. huhtikuuta 1876 Floridan länsirannikolta Port Royaliin Etelä-Carolinaan. Alus partioi rannikon edustalla kesäkuuhun 1877, jolloin se lähti Norfolkiin Virginiaan. Vuotta myöhemmin alus hinattiin Jamesjokea ylös ja se ankkuroitiin Brandoniin. Alus siirrettiin 1881 City Pointiin ja edelleen 1888 Richmondiin. Lopulta alus siirrettiin Philadelphiaan, jossa se makasi ankkurissa League Islandilla aina vuosisadan vaihteeseen. Alus poistettiin laivastoluettelosta 14. joulukuuta 1901 ja myytiin 24. maaliskuuta 1902. == Lähteet == * === Viitteet === Luokka:Canonicus-luokan monitorit
Kissima Doukara

Kissima Doukara (1934 Naran piiri – 15. syyskuuta 1983 Taoudeni) oli Malin sotilashallituksen jäsen vuosina 1970–1978. Hän oli sotilasarvoltaan everstiluutnantti. Doukara osallistui vuoden 1968 vallankaappaukseen ja oli maata sen jälkeen johtaneen Kansallisen vapautuksen sotilaskomitean jäsen. Vuonna 1970 hänestä tuli Malin puolustus-, sisäasiain- ja turvallisuusministeri. Vuonna 1974 Doukara asetettiin johtamaan kuivuudesta johtuneen nälänhädän helpottamiseen tarkoitettua ruoka-apua. Monien muiden tavoin hän kavalsi valtavia rahasummia ulkomaisista avustusvaroista. Rajakiista Ylä-Voltan kanssa johti armeijan laajentamiseen ja vahvisti Doukaran asemia. Doukara ja hänen liittolaisensa Tiécoro Bagayoko olivat sotilaskomitean vaikutusvaltaisimpia jäseniä ja tunnettuja väärinkäytöksistään. He vastustivat Moussa Traorén suunnitelmaa siirtyä siviilihallintoon, johon liittyi Malin kansan demokraattisen liiton perustaminen vuonna 1976. Traoré yritti syrjäyttää Doukaran korruptioon vedoten tammikuussa 1978. Sotilaskomitean muut, vähintään yhtä korruptoituneet jäsenet asettuivat vastustamaan Traoréa, jolloin Doukaraa ja Bagayokoa päätettiin syyttää vallankaappauksen ja Traorén murhan suunnittelusta. Doukara, Bagayoko ja julkisten töiden ministeri Karim Dembélé pidätettiin sotilaskomitean kokouksessa helmikuussa 1978. Ulkoministeri Charles Samba Sissoko, josta oli väitetysti suunniteltu uutta presidenttiä, pidätettiin maaliskuussa. Doukara tuomittiin kuolemaan poliittisten rikosten ohella muun muassa yhdeksän miljoonan dollarin avustusvarojen kavaltamisesta, mutta korkein oikeus muutti tuomion elinkautiseksi vankeudeksi vuonna 1979. Doukara ja Bagayoko lähetettiin Taoudenin suolakaivoksille, jossa he kuolivat kidutuksen seurauksena vuonna 1983. ==Lähteet== Luokka:Malilaiset poliitikot Luokka:Malilaiset sotilaat Luokka:Ministerit Luokka:Vuonna 1934 syntyneet Luokka:Vuonna 1983 kuolleet
Toivo Kulomäki

Toivo Uolevi Kulomäki, syntyjään Kindt, (1. marraskuuta 1913 Helsinki – 6. lokakuuta 2017 Helsinki) oli suomalainen kauppaneuvos, E-Öljyt Oy:n toimitusjohtaja ja vanhusten hyvinvointiin ajavan La Carita -säätiön perustaja sekä sen entinen puheenjohtaja. Kulomäen vanhemmat olivat Nurmijärvellä syntyneet puuseppä Johan Rikhard Kulomäki (1881–1961) ja Olga Fanny Maria Louna (1891–1971). Toivo Kulomäen setä oli esittelijä- ja hallitusneuvos Knut Kindt. Kulomäki sai vuonna 1976 kauppaneuvoksen arvon. ==Lähteet== Luokka:Kauppaneuvokset Luokka:Vuonna 1913 syntyneet Luokka:Vuonna 2017 kuolleet Luokka:Yli satavuotiaiksi eläneet suomalaiset